**Cietlaišanas datuma reģistrēšana**

Ņemot vērā cietlaišanas ziņojumu neregularitāti, laktācijas beigas tiek noteiktas dinamiski, atbilstoši pārraudzības uzdevumā norādītam dzīvnieka statusam.

Par cietlaišanas datumu govīm tiek uzskatīts vidējais datums starp kontroli, kurā norādīts izslaukums un starp kontroli, kurā norādīts iztrūkuma iemesls „aizlaista ciet”. Ja starp atnešanos un šo cietlaišanas datumu ir mazāk par 240 dienām, bet līdz kontrolei, kurā norādīts iztrūkuma iemesls ir 240 vai vairāk dienu, tad tiek pieņemts, ka cietlaišanas datums ir kontroles datums mīnus 1 diena. Ja izslaukums liellopiem ir mazāk par 3kg dienā vai 1kg slaukšanas reizē un nav komentāra, tiek uzskatīts, ka dzīvnieks ir aizlaists ciet.

Par cietlaišanas datumu kazām tiek uzskatīts vidējais datums starp kontroli, kurā norādīts izslaukums un starp kontroli, kurā norādīts iztrūkuma iemesls „aizlaista ciet”. Ja starp atnešanos un šo cietlaišanas datumu ir mazāk par 150 dienām, bet līdz kontrolei, kurā norādīts iztrūkuma iemesls ir 150 vai vairāk dienu, tad tiek pieņemts, ka cietlaišanas datums ir kontroles datums mīnus 1 diena. Ja ir izslaukums kazām ir mazāk par 0.3kg dienā vai 0.1kg slaukšanas reizē un nav komentāra, tiek uzskatīts, ka dzīvnieks ir aizlaists ciet.